als_Latn dik_Latn nus_Latn
Home » Ekskluzive »
Thaçi iu thotë punëtorëve të Tubave, premtimet tona janë vendime
Lideri i PDK-së në ditën e tregut në Ferizaj, ka bërë një ecje nëpër qendrën e qytetit, duke i dhënë përkrahje kandidatit për kryetar të komunës Agim Aliu. Gjatë kësaj ecje, Thaçi ka folur me qytetarë të rastit, duke i pyetur se a do të dalin në zgjedhje dhe për kë do të votojnë. Ai iu afrohej qytetarëve tek pinin makiato dhe ndërronte fjalë me ta. “Si jeni ka shpia, me idare, me ka krejt”, pyeti Thaçi një qytetar të befasuar që e takonte atë, raporton Koha Ditore.
Pak më tutje, dy ish- punëtorë të Fabrikës së Tubave, shfrytëzuan rastin ta pyesin Thaçin për premtimin e tij për kompensimin e parave, përkatësisht zbatimin e vendimit të gjykatës. “Çka u bo me qato paratë tona”, pyesnin ata kreun e Ekzekutivit, ndërkaq ai ua kthente: “Premtimet tona janë vendime”.
Thaçi, i shoqëruar edhe me zv/kryeministrin Hajredin Kuqi pinë kafe në një nga kafeteritë e qytetit, ku filluan të hidhen batuta rasti. “ Jemi në Ferizaj për t’i përkrahur projektet e mira të kandidatit të mirë Agim Aliu”, tha Thaçi për media. Ai u shpreh se është mahnitur me përkrahjen e qytetarëve për kandidatin e PDK-së dhe përsëriti se ai do ta gëzojë përkrahjen e tij. Me këtë rast ai nuk përsëriti ndonjë premtim “famoz” për qytetin e Ferizajt.
Në anën tjetër, Agim Aliu pohoi se “me projektet tona po bëjmë përpjekje t’ia kthejmë Ferizajt identitetit e tij dhe ta shndërrojmë atë në qendër zhvillimore në mes të dy kryeqyteteve, Prishtinës e Shkupit”.
eng_Latn als_Latn als_Latn als_Latn als_Latn als_Latn